laion/Wikipedia-Exotic huggingface dataset:
ואדים גלוזמן

ואדים גלוזמן (באוקראינית: Вадим Михайлович Глузман; נולד ב-1973) הוא כנר ישראלי יליד אוקראינה. גלוזמן נולד בברית המועצות והחל ללמוד לנגן בכינור כשהיה בן 7. לפני עלייתו לישראל למד עם רומן סנה בלטביה ועם זכר ברון ברוסיה. בארצות הברית למד בהדרכת ארקדי פומין, מאסאקו קוואסקי ודורותי דיליי בבית הספר ג'וליארד. בשלב מוקדם בקריירה נהנה מעידודו של אייזק שטרן. בשנת 1994 זכה בפרס הקריירה מטעם הקרן ע"ש הנריק שרינג. גלוזמן הוא בוגר מרכז המוזיקה של 'קשת אילון' ומשנת 1999 נמנה עם סגל המורים במרכז. הוא אמן הבית בקונסבטוריון פיבודי, שם הוא מלמד קבוצה נבחרת של כנרים צעירים. הוא מנגן בכינור סטרדיוואריוס 'אקס לאופולד אוייר' משנת 1690, שהעניקה לו אגודת סטרדיוורי שיקגו בהשאלה ארוכת טווח. גלוזמן מוכר ברחבי העולם כאחד הסולנים המובילים בימינו. הוא מופיע עם מיטב התזמורות בעולם, בהן התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, הקאמרטה הישראלית ירושלים, הפילהרמונית של ברלין, התזמורת הסימפונית של בוסטון, התזמורת הסימפונית של שיקגו, תזמורת פריז, תזמורת שווייץ המערבית, תזמורת הגוונדהאוס, תזמורת הקונצרטחבאו המלכותית ותזמורת קליבלנד. הופיע תחת המנצחים טוגאן סוחייב, האנו לינטו, מיכאיל יורובסקי, דניאל רייסקין וריקרדו שאיי. הוא משתתף בפסטיבלי המוזיקה של רוויניה, טנגלווד, גרנט פארק וקולמר ובפסטיבל המוזיקה הקאמרית פרומוזיקה בקולומבוס, אוהיו, כמנהל שותף וכאמן ראשי. גלוזמן ביצע יצירות בכורה רבות, בין היתר של המלחינים סופיה גוביידולינה, מוריץ אגרט, גיה קנצ'לי, אלנה פירסובה, פטריס ואסקס, מייקל דוהרטי ולרה אוירבך. הוא משתתף במופעי הבלט של המבורג וברסיטלים עם הפסנתרן יבגני סינאיסקי. הרפרטואר שלו כולל מוזיקה חדישה, הקלטותיו זכו בפרסי דיאפזון ד'אורפרס שוק דה מוזיקה של הירחון קלאסיקה, וכמו כן את הקלטותיו בחרו עורכי הירחונים 'גרמופון' ו'סטארד', מגזין המוזיקה של ה-BBC ותחנת הרדיו 'קלאסיק FM'. מדיה וקבצים בנושא ואדים גלוזמן בוויקישיתוף אתר האינטרנט הרשמי של ואדים גלוזמן ואדים גלוזמן, באתר AllMusic (באנגלית) ואדים גלוזמן, באתר MusicBrainz (באנגלית) ואדים גלוזמן, באתר Discogs (באנגלית) ואדים גלוזמן, באתר Songkick (באנגלית)
אוסטרליה באולימפיאדת אתונה (1896)

אוסטרליה השתתפה באולימפיאדת אתונה (1896), בין 6 ל-15 באפריל 1896. ספורטאי אחד מוויקטוריה, מושבה בריטית שלימים תהווה חלק מאוסטרליה, התחרה באותם המשחקים. אדווין פלאק נולד אומנם באנגליה והתגורר בלונדון בשנת 1896, אך את מרבית שנות חייו בילה באוסטרליה ולכן נחשב לספורטאי אוסטרלי על ידי הוועד האולימפי הבין-לאומי. היוניון ג'ק שימש כדגל המושבות האוסטרליות באולימפיאדת אתונה, כמו גם של הממלכה המאוחדת של בריטניה הגדולה ואירלנד. בסיום האולימפיאדה דורגה אוסטרליה במקום השמיני בטבלת המדליות עם סך של 2 מדליות (2 מדליות זהב). פלאק זכה גם במדליית ארד בטניס, אך הוא זכה בה בעת שהתחרה עבור נבחרת מעורבת, ולכן היא לא נספרת עבור אוסטרליה. מדיה וקבצים בנושא אוסטרליה באולימפיאדת אתונה בוויקישיתוף
מיילס פולארד

מיילס פולארד (באנגלית: Myles Pollard נולד ב-4 בנובמבר 1972) הוא שחקן אוסטרלי. הוא ידוע בתפקידו כד"ר ג'יימס אדמונדס באופרת הסבון קרוב רחוק ותפקידו כניק ראיין בסדרת הטלוויזיה בנות מקלאוד. מיילס פולארד נולד בפרת', וגדל בקהילות נידחות במערב אוסטרליה, שם אביו היה מנהל בית ספר ואמו לימדה מוזיקה. למרות שהם עברו כל שנתיים עד חמש שנים, פולארד בילה את שנתו האחרונה בתיכון שלו בפרת'. הוא סיים את לימודיו באוניברסיטה עם תואר ראשון בחינוך (אנגלית ודרמה) ב-1994. לאחר סיום לימודיו באוניברסיטה, עבר פולארד לסידני כדי להתמקצע בקריירת משחק. הוא הופיע במחזה של שייקספיר, המלך ליר בתיאטרון החדש ונבחן כדי להתקבל למכון הלאומי לאמנות דרמטית (NIDA) בשנה שלאחר מכן. הוא התקבל לתוכנית התלת שנתית שלהם, וסיים את לימודיו ב-1998. תפקיד הפריצה שלו היה בשנת 2001 כשהחל לשחק בתפקיד ראשי סדרת הדרמה בנות מקלאוד. הוא היה מועמד לפרס לוג'י בקטגוריית השחקן הפופולרי ביותר בטקס פרסי הלוג'י בשבוע הטלוויזיה האוסטרלי בשנת 2003. בשנת 2005, הוא הודיע על עזיבתו את הסדרה כדי לחפש הזדמנויות משחק בארצות הברית. משנת 2007 שיחק באופרת הסבון קרוב רחוק. בשנת 2009 שיחק בסרט אקס-מן המקור: וולברין. בשנת 2013 שיחק בסרט "סחף מסוכן". פולארד שיחק כדור מים במשך שנתיים בשנים 1989/90 ו-1990/91 עם מועדון ה-Triton Water Polo בפרת', מערב אוסטרליה. הוא התחתן עם בריגיטה ווטה ב-2006. בנם, רונין ווילסון פולארד, נולד ב-2007. הוא מתגורר בעיירה דנסבורו שבמערב אוסטרליה, כעת יש לו עבודה במשרה חלקית כיועץ לאנגלית בבתי ספר שונים בדרום-מערב מערב אוסטרליה, ולימד בתיכון בוסלטון וקייפ נטורליסט קולג' כיועץ, הוא זכה לביקורת על יחסו מתלמידים בשני בתי הספר. מדיה וקבצים בנושא מיילס פולארד בוויקישיתוף מיילס פולארד, במסד הנתונים הקולנועיים IMDb (באנגלית) מיילס פולארד, באתר AllMovie (באנגלית) מיילס פולארד, באתר Rotten Tomatoes (באנגלית) מיילס פולארד, במסד הנתונים הקולנועיים KinoPoisk (ברוסית) "Home and Away Favourite Set For New Love Interest". Her.ie (באנגלית). נבדק ב-2020-04-08. Kilkelly, Daniel (2015-07-06). "Home and Away romance plot for Roo?". Digital Spy (באנגלית בריטית). נבדק ב-2020-04-08. Bergmeier-Varian, Emma (24 ביוני 2015). "Pollard set for Summer Bay". The West Australian. נבדק ב-24 בפברואר 2021. {{cite news}}: (עזרה) "McLeod's Daughters star Myles Pollard's new passion project". 7NEWS.com.au (באנגלית). 2019-07-03. נבדק ב-2020-04-08. "McLeods fans must prepare to say goodbye to newlywed golden couple Nick and Tess -- they're leaving Drovers Run!". Woman's Day. נבדק ב-14 ביוני 2013. {{cite web}}: (עזרה) "Myles Pollard teaches students". Manjimup Bridgetown Times (באנגלית). 2017-07-28. נבדק ב-2021-06-23. "Actor fronts education program". Busselton-Dunsborough Times (באנגלית). 2014-08-18. נבדק ב-2021-06-23. "Chance to learn about film online". Busselton-Dunsborough Times (באנגלית). 2020-05-21. נבדק ב-2021-06-23. MARTIN, AMY (2014-06-28). "Australian actor Myles Pollard makes film with Mandurah students". Busselton-Dunsborough Mail (בAustralian English). נבדק ב-2021-06-23. "Friends thankful for call on referendum". The West Australian (באנגלית). 2021-03-19. נבדק ב-2021-06-23.
כריסטיאן ברקי

כריסטיאן ברקי (בהונגרית: Berki Krisztián;‏ בודפשט, 18 במרץ 1985) הוא אלוף אולימפי, אלוף עולם שלוש פעמים ושש פעמים אלוף אירופה מתעמל הונגרי, מומחה בהתעמלות בסוס סמוכות, אתלט של Újpest TE, מנהל ספורט בהתאחדות ההתעמלות ההונגרית משנת 2021. בשנת 2002, כספורטאי KSI, באליפות אירופה לנוער, הוא היה שני בסוס סמוכות ו-11 בנבחרתות. הוא זכה בסוס סמוכות באליפות הונגריה לבוגרים. סיים במקום התשיעי באליפות העולם האישית בדברצן. מקום 13 בסדרת גביע העולם בפריז. ב-2004 היה שישי בקוטבוס. בשנה שלאחר מכן, זכה בתחרות גביע העולם בריו דה ז'ניירו. מקום 10 בנבחרות באליפות אירופה. בלובליאנה, זכה במדליית ארד בסוס סמוכות. באליפות העולם סיים חמישי בגלאזגו, רביעי בגנט ושלישי בשטוטגרט. הוא לקח את המקום השישי בגמר גביע העולם בברמינגהם. ב-2012 זכה בתחרות גביע העולם ב-Cepo, סין, והיה שלישי במאריבור. הוא זכה שוב במדליית הזהב באליפות אירופה. באולימפיאדה הוא פספס מרכיב מהתרגיל שלו במוקדמות בסוס סמוכות, אבל הציון שלו עדיין הביא אותו לגמר במקום החמישי. הוא קיבל ציון של 16.066 על התרגיל שלו ללא פגם בגמר, וכך גם לואיס סמית'; התיקו הוכרע לפי ציון הביצוע הגבוה יותר של התרגיל שלו לטובת ברקי, שזכה במדליית הזהב האולימפית הראשונה שלו. בשנת 2016, הפדרציה הבינלאומית להתעמלות (FIG) קראה על שמו מרכיב התעמלות בסוס סמוכות. אחרי זולטאן מאדיאר ויאנוש שיבאדו, הוא המתעמל ההונגרי השלישי שמרכיב תעמלות נקרא על שמו. באפריל 2017 זכה במדליית כסף באליפות אירופה בקלוז'. לאחר מכן, נאלץ לנתח את כתפו פעמיים, והוא החמיץ שנתיים עקב הפציעה. בספטמבר 2019, הוא התחרה שוב בתחרות גביע העולם שנערכה בסומבטהיי. עקב פציעה, הוא לא פתח באליפות העולם במוקדמות האולימפי 2019. בנובמבר 2019 הוא עבר ניתוח נוסף בכתפו. הוא הודיע על פרישה בפברואר 2021, ומשנה זו הוא עובד כמנהל ספורט באיגוד ההתעמלות ההונגרי. אשתו היא המאפרת מריה ברקי, ספורטאית טאקוונדו לשעבר, ובתם היא ליה, ילידת 2014. ספורטאי השנה ההונגרי (2010, 2011, 2014) (מבוסס על ההצבעה של עיתונאי ספורט) ספורטאי השנה ההונגרי (2010, 2011) (פרס מטעם איגוד הספורט הלאומי) מתעמל השנה ההונגרי (2005, 2006, 2007, 2008, 2009, 2010, 2011, 2012, 2013, 2014, 2017) פרס פרימה ג'וניור (2007) אזרחות כבוד של אויפשט (2012) צלב הקצין של מסדר ההצטיינות ההונגרי (2012) אזרחות כבוד של בודפשט (2012) אזרחות כבוד של נאג'אצ'ד (2012) אזרחות כבוד של זוגלו (2012)[20][21] אזרחות כבוד של קוקה (2012)[22] Magyar sportévkönyv 2003-2011. Budapest: Aréna 2000. ISSN 1218-0807 מדיה וקבצים בנושא כריסטיאן ברקי בוויקישיתוף כריסטיאן ברקי, ברשת החברתית אינסטגרם כריסטיאן ברקי, באתר הוועד האולימפי הבין-לאומי כריסטיאן ברקי, באתר olympedia.org כריסטיאן ברקי, באתר התאחדות ההתעמלות הבין-לאומית כריסטיאן ברקי שחרר את ריו, לא תהיה הגנה על התואר, origo.hu berki-kristian-heard-again-magarol , "Bejutott a döntőbe a legnagyobb magyar esélyes". hvg.hu. 2012-07-28. "Berki Krisztián a lólengés olimpiai bajnoka". Origo. 2012-08-05. נבדק ב-2012-08-05. Berki bemutatja a Berki nevű tornaelemet Torna: Itt a vége? Berki Krisztián nem indul a világbajnokságon!, NSO, 2019. szeptember 27. Mengyán Eszter. "„Voltak támadások, de most már elfogadták, hogy itt vagyok"". נבדק ב-2019-04-15.
פיליפ ירגנסן

פיליפ ירגנסן (בשוודית ובדנית: Filip Jörgensen; נולד ב-16 באפריל 2002 בלומה שבשוודיה) הוא כדורגלן שוודי-דני המשחק בעמדת השוער בקבוצת צ׳לסי מהפרמייר ליג. בשנת 2017 עבר ירגנסן למחלקת הנוער של ויאריאל, לאחר ששיחק במחלקות הנוער של GIF Nike, מאלמה, סנטה קטלינה, פנייה ארבאל ומיורקה. בשנת 2020 החל לשחק בקבוצת המילואים של המועדון במסגרת הליגה הספרדית השלישית, ובעונת 2022/2023 אף שיחק עמה במסגרת הליגה הספרדית השנייה. ב-15 בדצמבר 2021 ערך את הופעת הבכורה שלו בקבוצה הראשונה של המועדון, בניצחון 1–7 על אתלטיקו סנלוקניו במסגרת הסיבוב השני בגביע המלך הספרדי. ב-30 בינואר 2023 ערך את הופעת הבכורה שלו בלה ליגה, בהפסד 0–1 לראיו ואיקאנו במסגרת המחזור ה-19 לעונת 2022/2023. ב-30 ביולי 2024 חתם לשבע שנים בצ'לסי תמורת סכום שהוערך בכ-20 מיליון פאונד. ירגנסן נולד בשוודיה לאב דני ולאם שוודית. הוא שיחק בנבחרות הצעירות של שוודיה, ובחודש מאי 2021 עבר לשחק בנבחרת דנמרק עד גיל 21. פיליפ ירגנסן, באתר Transfermarkt פיליפ ירגנסן, באתר Soccerway פיליפ ירגנסן, באתר BDFutbol פיליפ ירגנסן, באתר WorldFootball.net פיליפ ירגנסן, באתר FootballDatabase.eu Jorgensen, otro candidato para el reto pendiente de la cantera del Villarreal, ELMUNDO, ‏2020-11-16 (בספרדית) El Villarreal B mata al Racing con dos zarpazos, MARCA, ‏2022-08-14 (בספרדית) Villarreal CF | Official website, ‏2021-01-13 (באנגלית בריטית) Chelsea agree deals for Jorgensen and Anselmino, BBC. 27 July 2024
ויטלייה דאמאשקאן

ויטלייה דאמאשקאן (ברומנית: Vitalie Damașcan; נולד ב-24 בינואר 1999 בסורוקה שבמולדובה) הוא כדורגלן מולדובני המשחק בעמדת החלוץ בקבוצת מכבי פתח תקווה מליגת העל ישראלנבחרת מולדובה. דאמאשקאן החל את הקריירה המקצוענית שלו בקבוצות זימברו קישינב ושריף טירספול מליגת העל המולדובית. ב-16 ביולי 2018 חתם בטורינו מהסרייה א', והושאל בחזרה לשריף טירספול. ב-14 באפריל 2019 ערך דאמאשקאן את הופעתו היחידה בטורינו, בתיקו 1-1 נגד קליארי במסגרת המחזור ה-32 בליגה לעונת 2018/2019. בהמשך הושאל לפורטונה סיטארד ולוואלבייק מליגת העל ההולנדית. ב-12 ביולי 2021 חתם בשפשי OSK ספינטו גאורגה מליגת העל הרומנית, ממנה הושאל לוולונטר מליגת העל הרומנית ולסטאד לוזאן אושי מליגת העל השווייצרית. ב-27 בינואר 2018 ערך דאמאשקאן את הופעת הבכורה שלו בנבחרת מולדובה, בהפסד 0–1 לנבחרת קוריאה הדרומית במשחק ידידות. ב-15 בנובמבר הבקיע את שער הבכורה שלו בנבחרת, בניצחון 0–1 על נבחרת סן מרינו במסגרת ליגת האומות 2018/2019. אחיו הגדול של דאמאשקאן, איליה (אנ'), גם הוא כדורגלן מקצועי. ויטלייה דאמאשקאן, באתר Transfermarkt ויטלייה דאמאשקאן, באתר Soccerway ויטלייה דאמאשקאן, באתר WorldFootball.net ויטלייה דאמאשקאן, באתר National Football Teams ויטלייה דאמאשקאן, באתר FootballDatabase.eu Vitalie Dama?can s-a transferat la Sheriff - Moldfootball.com, old.moldfootball.com Victor Cobăsneanu, Ilie și Vitalie DAMAȘCAN: NICI UN VIRUS NU POATE UCIDE FOTBALUL, Observatorul de Nord, ‏2020-05-02 (ב־) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויטלייה דאמאשקאן".
לאסלו ברטי

לאסלו ברטי (בהונגרית: Berty László;‏ בודפשט, 24 ביוני 1875 – 23 ביוני 1952) היה אלוף אולימפי הונגרי בסיף, מאמן. ברטי עסק בספורט בתור סייף של "מועדון האתלטיקה ההונגרית" (הו'). הוא התחרה הן בחרב והן ברומח, והשיג תוצאות בינלאומיות בשני הענפים. באולימפיאדת סטוקהולם (2012), זכתה באליפות האולימפית נבחרת הסיף ההונגרית שהורכבה מ: ינה פוקס, לאסלו ברטי, ארווין מסארוש, דז'ה פלדש אוסקר גרדה, זולטאן שנקר, פטר טוט ולאיוש ורקנר. כחבר בנבחרת ההונגרית ב-1924. זכה במדליית כסף ובמדליית ארד קבוצתית באולימפיאדת פריז (1924), אך לא הצליח לזכות במדליה במקצה האישי. לאחר פרישתו, הפך למורה לסיף במכללה לחינוך גופני, במקביל למנהל הסיף של BSE (איגוד הספורט של בודפשט), ואחר כך מועדון האתלטיקה של קציני המשטרה ונשיא ועדת הבוחנים של איגוד הסיף ההונגרי. קברו היה בבית העלמין הציבורי החדש, אך הוא פורק. קברו הסמלי ממוקם בבית הקברות פרקשרט . בחרב: אלוף אולימפי (קבוצתי: 1912) אולימפיאדה מקום 2 (קבוצתי: 1924) אלופת הונגריה (קבוצתי: 1926) ברומח: אולימפיאדה מקום 3 (קבוצתי: 1924) אולימפיאדה מקום 4 (אישי: 1912) אליפות אירופה (אליפות עולם לא רשמית) מקום שני (אישי: 1926) László Lukács – György Szepesi: 112. ההיסטוריה של מדליות הזהב האולימפיות של הונגריה – בודפשט, 1980 – מסת"ב 9632535537 László Havas: ספר הזהב של הספורט ההונגרי - בודפשט, 1982 - מסת"ב 9632535723 Révai új lexikona II. (הלקסיקון החדש של רוואי). József Keresztényi: Little Little History Olympic History - בודפשט, 1988 - מסת"ב 963282024X Új magyar életrajzi lexikon (לקסיקון ביוגרפי הונגרי חדש). "Fechten - Weltmeisterschaften (Herren - Florett)". sport-komplett.de (בגרמנית). Sport-Komplett. אורכב מ-המקור ב-2016-08-29. נבדק ב-2018-01-10. לאסלו ברטי, באתר olympedia.org לאסלו ברטי באתר האינטרנט של הוועד האולימפי ההונגרי "Budapest három legnagyobb temetője". mult-kor.hu. 2004-10-26. נבדק ב-2010-09-02.
שביט מרקוס

שביט מרקוס, הידוע באופן רשמי בשם C/1957 P1 (סגנון ישן 1957d), היה שביט לא מחזורי שהתגלה ב-1957 על ידי אנטונין מרקוס . זה היה אחד משני שביטים בהירים שעברו בפריהליון ב-1957, השני הוא שביט ארנד-רולנד. שיא בהירותו הוערך בסביבות 1, והוא אופיין כשביט גדול. השביט התגלה על ידי האסטרונום הצ'כי אנטונין מרקוס בעין בלתי מזוינת במצפה הכוכבים בעיירה לומניצקי שטיט, צ'כוסלובקיה. מרקוס הודיע על הגילוי ב-2 באוגוסט 1957, אך בשלב זה השביט כבר התגלה באופן בלתי תלוי על ידי אחרים. למרות שהדיווח הראשון היה מ-29 ביולי, השביט נקרא על שמו, שביט מרקוס, מכיוון שהמברק של מרקוס היה הראשון שהגיע לאיגוד האסטרונומי הבין-לאומי. השביט היה אז בסמוך לפריהליון, ובהירותו הנראית הוערכה בסביבות 2. עד 4 באוגוסט הוא התבהר לעוצמה 1. בזמן הגילוי היה השביט ליד פולוקס בקבוצת הכוכבים מזל תאומים. לאחר מכן הוא נע צפונה מהשמש ונראה גם בשמי הערב וגם בשמי הבוקר. השביט התרחק בהדרגה מהשמש והפך לעצם בולט, הנראה לאחר השקיעה. זנבו של השביט נפרש על פני יותר מ-5 מעלות. הזנב היה מורכב משני חלקים, אחד שבהתחלה היה בהיר יותר ומעוקל, והשני ישר עם קשרים שהפך בהיר יותר בסוף אוגוסט ומראהו השתנה במהירות. מ-10 באוגוסט עד 15 באוגוסט זנבו של השביט נראה מפוספס. השביט נע מהחלק הדרומי של קבוצת הדובה הגדולה לקבוצת שערות ברניקי, תוך כדי ירידה איטית בבהירותו. בספטמבר הוא חצה את קבוצת בתולה כעצם בבהירות 3; הוא נשאר גלוי לעין בלתי מזוינת עד סוף ספטמבר. עד סוף אוקטובר 1957, השביט התקרב שוב לשמש ולא ניתן היה לצפות בו. הוא נראה שוב בסוף ינואר 1958 ונצפה לאחרונה ב-9 ביולי 1958, כאשר צולם כאובייקט מעורפל בבהירות 19. תצפית בשביט גילתה בספקטרום שלו נוכחות של נתרן וציאניד . מדיה וקבצים בנושא שביט מרקוס בוויקישיתוף "Brightest comets in the last two-thirds century". www.icq.eps.harvard.edu. 17 בנובמבר 2013. {{cite web}}: (עזרה) Richter, N. (בינואר 1960). "II Cometary physics and the comets Arend-Roland and Mrkos". Vistas in Astronomy. 3 (1): 132–137. Bibcode:1960VA......3..132R. doi:10.1016/0083-6656(60)90013-1. {{cite journal}}: (עזרה) Porter, J.G. (בינואר 1960). "I Arend-Roland (1956h) and Mrkos (1957d)". Vistas in Astronomy. 3 (1): 128–132. Bibcode:1960VA......3..128P. doi:10.1016/0083-6656(60)90012-X. {{cite journal}}: (עזרה) "Comet Mrkos, 1957d". Journal of the Royal Astronomical Society of Canada (באנגלית). 51: 323. בדצמבר 1957. Bibcode:1957JRASC..51..323.. ISSN 0035-872X. {{cite journal}}: (עזרה) Bortle, John E. (1998). "THE BRIGHT-COMET CHRONICLES". www.icq.eps.harvard.edu. נבדק ב-22 באפריל 2020. {{cite web}}: (עזרה) McClure, Alan; Liller, William (באוגוסט 1958). "Rayed Structure in the Tail of Comet Mrkos, 1957 D". Publications of the Astronomical Society of the Pacific. 70 (415): 404. Bibcode:1958PASP...70..404M. doi:10.1086/127247. {{cite journal}}: (עזרה) Vainu Bappu, M. K.; Sinvhal, S. D. (1 בפברואר 1960). "Polarization Measures of Comet Arend-Roland (1956h) and Comet Mrkos (1957d)". Monthly Notices of the Royal Astronomical Society. 120 (2): 152–162. Bibcode:1960MNRAS.120..152V. doi:10.1093/mnras/120.2.152. {{cite journal}}: (עזרה) Ferron, Ignacio R. (בנובמבר 1977). "On the CN (0, 0) spectrum of Comet Mrkos 1957d". Astrophysics and Space Science. 52 (1): 11–16. Bibcode:1977Ap&SS..52...11F. doi:10.1007/BF00647154. {{cite journal}}: (עזרה)
המרכז הלאומי למחקר רפואי לניתוחי לב וכלי דם ע"ש בקולב

המרכז הלאומי למחקר רפואי לניתוחי לב וכלי דם ע"ש בקולב (ברוסית: Национальный медицинский исследовательский центр сердечно-сосудистой хирургии имени А. Н. Бакулева) הוא מתחם רפואי במוסקבה, מבצע פעילויות רפואיות, מדעיות, פדגוגיות וארגוניות כמוסד המוביל במדינה בבעיית ניתוחי לב וכלי דם. הרכב המרכז הלאומי למחקר רפואי לניתוחי לב וכלי דם כולל שני מכונים: המכון לכירורגית לב ע"ש בורקובסקי המכון לכירורגיה כלילית וכלי דם ב-1 בספטמבר 1955, בהוראת מועצת השרים של ברית המועצות וביוזמתו של א.נ. באקולב, הוקם המכון לניתוחי חזה על בסיס בית חולים עירוני אחד. המכון היה ממוקם בשתי מחלקות של מרפאת הפקולטה לכירורגיה של המכון הרפואי השני במוסקבה, בראשות באקולב. ב-1 במרץ 1956, באקולב קיבל על עצמו את תפקידו של מנכ"ל המכון החדש שהוקם. ב-5 באפריל 1961, המכון לניתוחי חזה של האקדמיה למדעי הרפואה של ברית המועצות אורגן מחדש למכון לניתוחי לב וכלי דם. בשנת 1967, לאחר מותו של א.נ. באקולב, נקרא המכון על שמו. ב-21 בנובמבר 1997 בוצע הניתוח הראשון במתחם החדש בכביש רובלבסקויה. הפתיחה הרשמית התקיימה שנה לאחר מכן, בנובמבר 1998. מדיה וקבצים בנושא המרכז הלאומי למחקר רפואי לניתוחי לב וכלי דם ע"ש בקולב בוויקישיתוף אתר האינטרנט הרשמי של המרכז הלאומי למחקר רפואי לניתוחי לב וכלי דם ע"ש בקולב (ברוסית) (הקישור אינו פעיל, 27 ביולי 2024) המרכז הלאומי למחקר רפואי לניתוחי לב וכלי דם ע"ש בקולב, ברשת החברתית פייסבוק המרכז הלאומי למחקר רפואי לניתוחי לב וכלי דם ע"ש בקולב, ברשת החברתית VK ‏המרכז הלאומי למחקר רפואי לניתוחי לב וכלי דם ע"ש בקולב, סרטונים בערוץ היוטיוב История Центра, bakulev.ru (ברוסית) ערך זה הוא קצרמר בנושא מוסקבה ובנושא רפואה. אתם מוזמנים לתרום לוויקיפדיה ולהרחיב אותו.
ארון שאקל

ארון ג'יימס שאקל (באנגלית: Aaron James Shackell; נולד ב-11 בספטמבר 2004) הוא שחיין אמריקאי, שחיין נבחרת ארצות הברית באולימפיאדת פריז. שאקל נולד בארלינגטון, טקסס וגדל בכרמל, אינדיאנה. אבא שלו, ניקולאס שאקל (אנ'), שחיין אולימפי שייצג את הממלכה המאוחדת באולימפיאדת אטלנטה 1996 וסיים במקום 28 במשחה ל-100 מטר חופשי. אחותו אלכס שאקל סגנית אלופת עולם (פוקואוקה 2023) במשחה שליחות 4x200 מטר חופשי וחברת נבחרת ארצות הברית באולימפיאדת פריז ואחיו אנדרו אף הוא שחיין מצטיין. הוא לומד באוניברסיטת טקסס. באליפות הפאן פסיפיק בשחייה לנוער שנערכה בהונולולו, הוואי בסוף אוגוסט הוא זכה במדליית זהב במשחה ל-200 מטר פרפר בשיא משחקים חדש של 1:55.81 דקות, לפני חברו לנבחרת תומאס היילמן (1:56.52 דקות). במבחנים האמריקאים לאולימפיאדת פריז שנערכו באינדיאנפוליס, אינדיאנה ביוני 2024 זכה במדליית זהב במשחה ל-400 מטר חופשי בתוצאה של 3:45.46 דקות, לפני קירן סמית' (3:45.76 דקות) ודייוויד ג'ונסטון (3:46.19 דקות) ובכך נכלל במשלחת האמריקאית למשחקים האולימפיים. נוסף לכך, הוא סיים במקום שמיני במשחה ל-200 מטר חופשי בתוצאה של 1:47.37 דקות. במשחקים האולימפיים עצמם הוא סיים במקום שמיני בתוצאה של 3:47.00 דקות. בשלב המוקדמות הוא קבע שיא אישי חדש של 3:45.45 דקות ועלה מהמקום השישי למשחה הגמר. 200 מטר חופשי: 1:46.35 דקות (2024) 400 מטר חופשי: 3:45.45 דקות (2024) 200 מטר פרפר: 1:55.81 דקות (2022) ארון שאקל, באתר Swimrankings ארון שאקל, באתר SwimSwam
אטלי פומרין

אטלי פומרין (באנגלית: Atlee Pomerene;‏ 6 בדצמבר 1863 – 12 בנובמבר 1937) היה פוליטיקאי ועורך דין אמריקאי מאוהיו חבר המפלגה הדמוקרטית. כיהן כסגן מושל אוהיו במשך כמה חודשים ב-1911 ולאחר מכן ייצג את אוהיו בסנאט של ארצות הברית מ-1911 עד 1923. הוא נולד בברלין, מחוז הולמס, אוהיו (אנ'), לאליזבת ולפיטר פומרין. הוא סיים את לימודיו באוניברסיטת פרינסטון בהצטיינות ב-1884. הוא סיים את לימודיו באוניברסיטת סינסינטי ב-1886 ולאחר מכן הוסמך כעורך דין. ב-1886 החל לעסוק בעריכת דין. מ-1887 עד 1901 שימש כעורך הדין של העיר קנטון (אנ'). לאחר מכן עבד כתובע של מחוז סטארק (אנ') בין 1897 ל-1900. הוא העמיד לדין את תיק הרצח נגד אנה ג'ורג' על רצח ג'ורג' סקסטון, אחיה של אידה סקסטון מקינלי. ב-1910 נבחר לשמש כסגן מושל אוהיו. הוא שימש בתפקיד זה לזמן קצר, אז נבחר על ידי בית המחוקקים של המדינה לסנאט של ארצות הברית, והחליף בסנאט את צ'ארלס דיק. בשנת 1913 היה חבר בועדת הבנקאות של הסנאט וסייע בפיתוח החקיקה להקמת הפדרל ריזרב. פומרין נבחר מחדש לסנאט ב-1916, וניצח בבחירות את מיירון הריק. שש שנים מאוחר יותר הפסיד לסיימון פס וסיים את כהונתו בסנאט. הוא התמודד שוב בבחירות הבאות, אך הפסיד לפרנק ויליס. הוא מונה על ידי הנשיא קלווין קולידג' לצד אוון רוברטס לשמש כתובע מיוחד כדי להתמודד עם שערוריית טיפוט דום. ב-1926 נכשל בהתמודדות על המושב השני של אוהיו בסנאט ובהתמודדות על המועמדות הדמוקרטית לקראת הבחירות לנשיאות ארצות הברית ב-1928. ב-1 באוגוסט 1932, לאחר התפטרותו של צ'ארלס דוז מתפקידו כיושב ראש חברה ממשלתית לשיקום, מונה על ידי הנשיא הרברט הובר לרשת אותו. הוא כיהן בתפקיד זה עד לפרישתו ב-4 במרץ 1933. ב-29 ביוני 1892 נישא למרי בוקיס. פומרין נפטר בקליבלנד לאחר דלקת ריאות ושבץ מוחי ונקבר בקנטון. מדיה וקבצים בנושא אטלי פומרין בוויקישיתוף אטלי פומרין, באתר "Find a Grave" (באנגלית) אטלי פומרין, באתר המדריך הביוגרפי של הקונגרס של ארצות הברית (באנגלית)
אלכס שאקל

אלכס שאקל (באנגלית: Alex Shackell; נולדה ב-16 בנובמבר 2006) היא שחיינית אמריקאית, סגנית אלופת העולם (פוקואוקה 2023) במשחה שליחות 4x200 מטר חופשי ושחיינית נבחרת ארצות הברית באולימפיאדת פריז. שאקל גדלה בכרמל, אינדיאנה. אבא שלה, ניקולאס שאקל (אנ'), שחיין אולימפי שייצג את הממלכה המאוחדת באולימפיאדת אטלנטה 1996 וסיים במקום 28 במשחה ל-100 מטר חופשי. אחיה ארון שאקל חבר נבחרת ארצות הברית באולימפיאדת פריז ואחיה אנדרו שאקל אף הוא שחיין מצטיין. באליפות העולם שנערכה בפוקואוקה יפן ביולי 2023 זכתה במדליית כסף במשחה ליחות 4x200 מטר חופשי ביחד עם ארין גמל, קייטי לדקי ובלה סימס בתוצאה של 7:41.38 דקות, אחרי אוסטרליה שקבעה שיא עולם חדש של 7:37.50 דקות ולפני הרפובליקה העממית של סין (7:44.40 דקות), כשחיינית רביעית היא קבעה ב"זינוק שליחות" תוצאה של 1:56.38 דקות. במבחנים האמריקאים לאולימפיאדת פריז שנערכו באינדיאנפוליס, אינדיאנה ביוני 2024 היא זכתה במדליית כסף במשחה ל-200 מטר פרפר בתוצאה של 2:06.69 דקות, אחרי רגן סמית' (2:05.70 דקות) ולפני לינדזי לוני (2:07:03 דקות) ובכך נכללה במשלחת האמריקאית למשחקים האולימפיים. נוסף לכך, הוא סיימה במקום שישי במשחה ל-200 מטר חופשי בתוצאה של 1:57.05 דקות וסיימה רביעית בשלב חצי הגמר במשחה ל-100 מטר פרפר בשיא אישי חדש של 56.78 שניות אבל פרשה ממשחה הגמר. במשחקים האולימפיים עצמם היא זכתה בשתי מדליות, זהב וכסף, לאחר ששחתה בשלב המוקדמות. מדליית זהב במשחה שליחות 4x100 מטר מעורב ומדליית כסף במשחה שליחות 4x200 מטר חופשי. 200 מטר חופשי: 1:56.70 דקות (2023) 100 מטר פרפר: 56.78 שניות (2024) 200 מטר פרפר: 2:06.10 דקות (2024) אלכס שאקל, באתר Swimrankings אלכס שאקל, באתר SwimSwam
כאחד האדם

"כאחד האדם" הוא אלבום האולפן ה-12 של הזמרת הישראלית קורין אלאל. את האלבום הוציאה ב-21 באוגוסט 2017 לאור חברת התקליטים PIL על גבי תקליטור. כמו כן, הוא הופץ גם לשירותי הסטרימינג, דוגמת ספוטיפיי ואפל מיוזיק. הוא מונה תשע רצועות, כולן מושרות בעברית, ואורכו עומד על כחצי שעה. עטיפת האלבום מציגה שמיים כחולים עם עפיפון סגול במרכז התמונה, שמחובר לחוט דק. בצד ימין כתוב בכתב יד את שם האלבום, "כאחד האדם", בעברית ובצידו השמאלי שם האמנית "קורין אלאל" בעברית גם כן. מתחת לכיתוב בעברית מופיעה התרגום באנגלית "Korin Alal | As an Ordinary Person". בפינת התחתונה השמאלית של התמונה, ניתן לראות ציפור עפה ברקע הכחול. את האלבום הפיק מוזיקלית מיכאל גוטליב. קורין אלאל – כאחד האדם, דיסקוגס עמוד הבית, באתר michael-gottlieb (באנגלית)
אקווריום: הופעות במפעל הפיס (מיני-אלבום של קורין אלאל)

"אקווריום: הופעות במפעל הפיס" הוא המיני-אלבום הראשון של זמרת הרוק הישראלית קורין אלאל והארבעים ושבעה שיצא לאור במסגרת הפרויקט המוזיקלי אקווריום. את המיני-אלבום הוציאה ב-30 ביולי 2023 לאור חברת התקליטים PIL לשירותי הסטרימינג, דוגמת אפל מיוזיק וספוטיפיי, וזו ביצעה בו שלושה משיריה: "שפת אימי", "מעיין" ו"שיר בכיף". העיבודים מבוססים על המופע והאלבום לתמונה נוספו המון צבעים בהפקת מיכאל גוטליב. עטיפת האלבום מציגה את הזמרת מחייכת, לבושה בשחור, ועומדת מול מדף ספרים רחב המלא בספרים וחפצי נוי שונים. בחלקה העליון של התמונה ניתן לראות מספר צינורות תעשייתיים. באותו אזור מופיעה הכותרת "אקווריום: הופעות במפעל הפיס" בכיתוב צהוב. שם הזמרת, קורין אלאל, מופיע במרכז העטיפה באותיות גדולות ולבנות. בפינה התחתונה הימנית מופיע הלוגו של מפעל הפיס. קורין אלאל – זמרה מיכאל גוטליב – פסנתר, קולות רקע הדר כהן – כינור יונית אמיתי כהן – כינור מירי מנשרוב – ויולה יוני עציון – צ'לו אקווריום: הופעות במפעל הפיס – קורין אלאל, ספוטיפיי